
	Resolutsiooni ettepanek
	Muudatusettepanek

	2.	kordab, kui tähtis on pidev avalik arutelu ELi tegevusvaldkondade üle, et kodanikel oleks liidu pädevuse ulatuse ja otsustusprotsessi eri tasandite kohta täpne teave, et vähendada selliste petitsioonide arvu, mis jäetakse lubatavaks tunnistamata; nõuab sellega seoses veel kord, et korraldataks laiemaid teadlikkuse suurendamise kampaaniaid, kaasates aktiivselt olemasolevad ELi kommunikatsiooniteenistused kogu liidus, et aidata suurendada kodanike teadlikkust petitsiooniõigusest ja ELi vastutuse ulatusest ning petitsioonikomisjoni pädevustest;
	2.	kordab, kui tähtis on pidev avalik arutelu ELi tegevusvaldkondade üle, et kodanikel oleks liidu pädevuse ulatuse ja otsustusprotsessi eri tasandite kohta täpne teave, et vähendada selliste petitsioonide arvu, mis jäetakse lubatavaks tunnistamata; nõuab sellega seoses veel kord, et korraldataks laiemaid teadlikkuse suurendamise kampaaniaid, eelkõige äärepoolsetes piirkondades, samuti alaesindatud kodanike rühmade seas, sealhulgas noorte, naiste, maa- ja saarekogukondade seas, kaasates aktiivselt olemasolevad ELi kommunikatsiooniteenistused kogu liidus, et aidata suurendada kodanike teadlikkust petitsiooniõigusest ja ELi vastutuse ulatusest ning petitsioonikomisjoni pädevustest; nõuab, et petitsiooni esitajatega suheldaks selgemalt ja kõnekeeleta ning et avalikkusele, eelkõige haavatavatele või esmakordsetele kasutajatele tehtaks paremini selgeks petitsioonikomisjoni roll ja volituste piirid;

	4.	juhib tähelepanu, et petitsioonid on parlamendile ja teistele ELi institutsioonidele ainulaadne võimalus suhelda ELi kodanikega otse ja pidada nendega korrapärast dialoogi, eelkõige juhul, kui neid mõjutab ELi õigusnormi ebaõige kohaldamine või rikkumine; rõhutab, et ELi institutsioonide ning riiklike, piirkondlike ja kohalike omavalitsuste vahel on vaja teha seoses ELi õiguse rakendamise ja järgimisega seotud päringutega tõhustatud koostööd; usub, et selline koostöö on ülioluline, et tegeleda kodanike mureküsimustega ELi õiguse kohaldamisel ja neid lahendada, ning see aitab tugevdada liidu demokraatlikku legitiimsust ja vastutust; nõuab seetõttu, et liikmesriikide esindajad osaleksid petitsioonikomisjoni koosolekutel ning et petitsioonikomisjoni poolt liikmesriikide ametiasutustele saadetud selgitustaotlustele või teabenõuetele vastataks kiiresti ja põhjalikult;
	4.	juhib tähelepanu, et petitsioonid on parlamendile ja teistele ELi institutsioonidele ainulaadne võimalus suhelda ELi kodanikega otse ja pidada nendega korrapärast dialoogi, eelkõige juhul, kui neid mõjutab ELi õigusnormi ebaõige kohaldamine või rikkumine; rõhutab, et ELi institutsioonide ning riiklike, piirkondlike ja kohalike omavalitsuste vahel on vaja teha seoses ELi õiguse rakendamise ja järgimisega seotud päringutega tõhustatud koostööd; usub, et selline koostöö on ülioluline, et tegeleda kodanike mureküsimustega ELi õiguse kohaldamisel ja neid lahendada, ning see aitab tugevdada liidu demokraatlikku legitiimsust ja vastutust; nõuab seetõttu, et liikmesriikide esindajad osaleksid sisuliselt petitsioonikomisjoni koosolekutel ning et petitsioonikomisjoni poolt liikmesriikide ametiasutustele saadetud selgitustaotlustele või teabenõuetele vastataks kiiresti ja põhjalikult, et tagada petitsioonide asjakohased järelmeetmed;

	8.	tuletab meelde, et e-petitsioonide andmebaas on oluline sisevahend, mis võimaldab petitsioonikomisjoni liikmetel pääseda juurde kogu vajalikule teabele, et jälgida iga petitsiooni hetkeseisu ja teha petitsioonide käsitlemise kohta teadlikke otsuseid; märgib, et e-petitsioonide andmebaasil on oluline roll ka petitsiooni esitajatega suhtlemisel;
	8.	tuletab meelde, et e-petitsioonide andmebaas on oluline sisevahend, mis võimaldab petitsioonikomisjoni liikmetel pääseda juurde kogu vajalikule teabele, et jälgida iga petitsiooni hetkeseisu ja teha petitsioonide käsitlemise kohta teadlikke otsuseid; märgib, et e-petitsioonide andmebaasil on oluline roll ka petitsiooni esitajatega suhtlemisel; rõhutab vajadust veelgi ajakohastada petitsioonikomisjoni digivahendeid ning teeb ettepaneku uurida tehisintellekti vastutustundlikku ja inimkeskset kasutamist, et petitsioonide käsitlemist veelgi parandada;

	9.	tuletab meelde, et Euroopa Komisjon on võtnud kohustuse luua komisjoni ja parlamendi vahel institutsioonidevaheline IT-vahend, mille eesmärk on jagada teavet ja dokumente petitsioonide suhtes võetud kõigi järelmeetmete kohta, nagu rikkumismenetlused, seadusandlikud ettepanekud või riiklike ametiasutuste vastused, parandades seeläbi petitsioonide käsitlemise läbipaistvust ja tõhusust, mis laiemas kontekstis aitaks suurendada kodanike usaldust ELi institutsioonide ja Euroopa projekti vastu;
	9.	tuletab meelde, et Euroopa Komisjon on võtnud kohustuse luua komisjoni ja parlamendi vahel institutsioonidevaheline IT-vahend, mille eesmärk on jagada teavet ja dokumente petitsioonide suhtes võetud kõigi järelmeetmete kohta, nagu rikkumismenetlused, seadusandlikud ettepanekud või riiklike ametiasutuste vastused, parandades seeläbi petitsioonide käsitlemise läbipaistvust ja tõhusust, mis laiemas kontekstis aitaks suurendada kodanike usaldust ELi institutsioonide ja Euroopa projekti vastu ning nõuab, et selline institutsioonidevaheline IT-vahend kiiresti kasutusele võetaks;

	12.	võtab teadmiseks, et 2024. aastal oli petitsiooni esitajate peamiseks murevaldkonnaks endiselt keskkond ja keskkonnaküsimustes esitati rohkem kui 20 % petitsioonidest; rõhutab, kui tähtis on täita ELi kodanike ootusi seoses keskkonnakaitsega, ning nõuab tungivalt, et Euroopa Komisjon ja liikmesriigid tagaksid selles valdkonnas ELi õigusaktide nõuetekohase rakendamise;
	12.	võtab teadmiseks, et 2024. aastal oli petitsiooni esitajate peamiseks murevaldkonnaks endiselt keskkond ja keskkonnaküsimustes esitati rohkem kui 20 % petitsioonidest; märgib, et mitmes liikmesriigis on palju petitsioone, milles mõistetakse hukka ELi keskkonnaalaste õigusaktide rikkumised; märgib, et petitsiooni esitajate teatatud ja petitsioonikomisjonis arutatud küsimuste hulka kuuluvad huntide kaitse ELis, pestitsiidide pikaajaline toksiline mõju ja tööstusheite direktiivi rikkumine, mis tuleneb terasetehase juhtimisest; rõhutab, kui tähtis on täita ELi kodanike ootusi seoses keskkonnakaitsega, ning nõuab tungivalt, et Euroopa Komisjon ja liikmesriigid tagaksid selles valdkonnas ELi õigusaktide nõuetekohase rakendamise;

	12a.	võtab teadmiseks, et petitsioonikomisjon tegeles ka muude teemadega, nagu laste õiguste kaitse, sealhulgas interneti-turvalisus, ja loomade heaolu parandamine; juhib tähelepanu petitsioonidele, milles rõhutatakse reisijate õiguste rikkumisi; märgib lisaks, et arvukad petitsioonid tekitasid muret andmekaitse ja eelkõige isikuandmete kaitse üldmääruse täitmise tagamise pärast; toonitab, et hulk petitsioone käsitles eluasemekriisi liikmesriikides; märgib, et petitsioonikomisjon käsitles fossiilkütuste ettevõtete kohustusi elukalliduse kriisi tingimustes, muret seoses raudteeohutusega ja töötajate õiguste kaitsega; märgib, et arutati kultuuri ja rahvuspärandi teemalist petitsiooni; tuletab meelde, et petitsioonikomisjon arutas mitut petitsiooni Venemaa kodanike alalise elamisloa tühistamise kohta; märgib, et petitsioonikomisjon sai arvukalt petitsioone õigusriigi olukorra kohta liikmesriikides, mida komisjonis ka arutati; märgib, et laekus petitsioone sisserändajate ja varjupaigataotlejate vastuvõtutingimuste kohta liikmesriikides ning petitsioone, milles teatati diskrimineerimise juhtumitest; ootab komisjonilt asjakohaseid järelmeetmeid ja ajakohastatud teavet kõigi nende petitsioonide kohta;

	15.	tuletab meelde, et Euroopa Parlamendi kodukorra kohaselt kuulub petitsioonikomisjoni ülesannete hulka suhtlemine Euroopa Ombudsmaniga; väljendab heameelt parlamendi konstruktiivse koostöö üle Euroopa Ombudsmaniga, kellega petitsioonikomisjon jagab eesmärki tagada ELi institutsioonide läbipaistvus, professionaalsus ja usaldusväärsus Euroopa kodanike jaoks, ning parlamendi osalemise üle Euroopa ombudsmanide võrgustikus;
	15.	tuletab meelde, et Euroopa Parlamendi kodukorra kohaselt kuulub petitsioonikomisjoni ülesannete hulka suhtlemine Euroopa Ombudsmaniga; rõhutab petitsioonikomisjoni rolli Euroopa ombudsmani valimisprotsessis, eelkõige 3. detsembril 2024. aastal koos kõigi sobilike kandidaatidega toimunud avaliku kuulamise korraldamisel, mis oli avatud kõigile Euroopa Parlamendi liikmetele, andes neile seega demokraatliku ja läbipaistva võimaluse vahetada arvamusi kandidaatidega ning hinnata nende sõltumatust, kvalifikatsiooni ja professionaalsust, samuti nende nägemust Euroopa Ombudsmani büroost ELi institutsioonilises ülesehituses; väljendab heameelt parlamendi konstruktiivse koostöö üle Euroopa Ombudsmaniga, kellega petitsioonikomisjon jagab eesmärki tagada ELi institutsioonide läbipaistvus, professionaalsus ja usaldusväärsus Euroopa kodanike jaoks, ning parlamendi osalemise üle Euroopa ombudsmanide võrgustikus;

	16.	tunnustab asjaolu, et Euroopa Ombudsman osaleb kogu aasta jooksul korrapäraselt petitsioonikomisjoni töös; on kindlalt veendunud, et liidu institutsioonid, organid ja asutused peavad tagama ombudsmani soovitustele vastavad järjepidevad ja tulemuslikud järelmeetmed;
	16.	julgustab Euroopa Ombudsmani jätkuvalt osalema kogu aasta jooksul korrapäraselt petitsioonikomisjoni töös; on kindlalt veendunud, et liidu institutsioonid, organid ja asutused peavad tagama ombudsmani soovitustele vastavad järjepidevad ja tulemuslikud järelmeetmed; rõhutab, et Euroopa Ombudsmanil on tähtis roll läbipaistvuse, hea halduse ja kodanike õiguste kaitse edendajana; nõuab, et petitsioonikomisjon ja ombudsmani büroo teeksid tihedamat koostööd;

	17.	märgib, et vaatamata Euroopa Parlamendi valimistest tingitud vaheajale väljendas petitsioonikomisjon oma seisukohta ja esitas soovitusi petitsioonides tõstatatud oluliste küsimuste kohta, sealhulgas võttis ta pärast teabekogumiskülastusi vastu kaks lähetuse aruannet;
	17.	märgib, et vaatamata Euroopa Parlamendi valimistest tingitud vaheajale väljendas petitsioonikomisjon oma seisukohta ja esitas soovitusi petitsioonides tõstatatud oluliste küsimuste kohta, sealhulgas võttis ta pärast teabekogumiskülastusi, mis toimusid 2023. aasta teisel poolel – nimelt missioon Iirimaale seoses vilgukiviplokke kasutavate hoonetega ja missioon Hispaaniasse seoses keelekümblusega Kataloonias –, vastu kaks lähetuse aruannet; rõhutab, kui tähtis on, et Kataloonia haridusasutused rakendaksid petitsioonikomisjoni 19. märtsi 2024. aasta raportis esitatud soovitusi, mille eesmärk on kaitsta õpilaste ja nende perekondade keeleõigusi;

	17a.	võtab teadmiseks, et üha rohkem petitsioone on seotud hariduspoliitikaga, eelkõige õpetaja kvalifikatsioonide tunnustamisega liikmesriikides; juhib sellega seoses tähelepanu petitsioonikomisjoni suuliselt vastatavale küsimusele Euroopa Komisjonile õpetajate töötingimuste kohta ELis; on mures Euroopa Komisjoni suulise vastuse pärast, milles kinnitatakse, et õpetajate puudus on tõsine murekoht, mida kajastavad ka hiljutised PISA tulemused, mille kohaselt ei õnnestunud isegi ühelgi liikmesriigil parandada oma tulemusi põhioskuste osas; kutsub sellega seoses komisjoni ja liikmesriike üles suurendama märkimisväärselt oma jõupingutusi kooliharidussüsteemi parandamiseks, suurendades samal ajal ka õpetajaameti atraktiivsust, sealhulgas rahastamise ja programmide kaudu;

	O.	arvestades, et petitsioonikomisjon pöörab oma koosoleku päevakorra vastuvõtmisel tähelepanu petitsioonidele ja teemadele, millel on märkimisväärne tähtsus ELi tasandil peetavatele aruteludele, ning vajadusele säilitada teemade tasakaalustatud geograafiline katvus vastavalt saadud petitsioonidele;
	O.	arvestades, et petitsioonikomisjon püüab oma koosoleku päevakorra vastuvõtmisel arutada petitsioone ja teemasid, millel on märkimisväärne tähtsus ELi tasandil peetavatele aruteludele, ning vajadusele säilitada teemade tasakaalustatud geograafiline katvus vastavalt saadud petitsioonidele;

	4a.	Euroopa Parlament tuletab meelde, et petitsioonikomisjon sai 2024. aasta alguses märkimisväärse arvu petitsioone, milles väljendati muret tajutavate ohtude pärast õigusriigi toimimisele Hispaanias; võtab teadmiseks 2024. aasta jaanuaris toimunud ühise arutelu mitme petitsiooni üle, milles käsitleti arenguid Hispaanias, eelkõige seoses valitsuse ettepanekuga võtta vastu amnestiaseadus ja selle võimaliku mõjuga Hispaania ja ELi õigusraamistikele;

